Ruokamyrkytys

thumb|200px|Ruokamyrkytyksestä vatsa menee sekaisin

Ruokamyrkytys – ja sen ensisijanen oire ripuli – on varmasti matkailijoiden yleisin sairaus. Monella lailla se on vaikeasti ehkäistävissä, vaikka olisit kuinka varovainen tahansa niin ruoka on jo valmiiksi tartutettu ilman bakteereilla. Kotona olet jo syönyt paikallisella bakteerikannalla tartutettua ruokaa päivittäin. Kaukomaissa asian laita on todennäköisesti toinen ja voit helposti joutua "Delhin vatsan", "Faaraon kirouksen" tai "Montezuman koston" kohteeksi.

Ehkäise
Kolmannessa maailmassa ateroidessa pätee nyrkkisääntö:


 * Keitä se, kuori se, tai unohda se.

Tämä kuulostaa helpolta, mutta on kuitenkin vaikeaa käytännössä, ongelmana on tarpeeton riskinotto. Etenkin näiden tuotteiden käyttö voi tuottaa ongelmia:


 * kraanavesi
 * jää
 * maito
 * tuoreet hedelmät ja vihannekset

Testi: On kuuma päivä Delhissä ja juuri syömäsi curry polttaa vielä suussasi, joten miten olisi herkullinen mansikkapirtelö? Jos vastasit "Kyllä kiitos!" langetit samalla vatsallesi kuolemantuomion: kyseinen pirtelö nimittäin sisältää kaikki neljä yllä mainittua tuotetta. Jää on joko tehty hanavedestä tai tulee jostain tehtaasta josta se on kirjaimellisesti vedetty katua pitkin myyntipaikalle. Trooppisessa ilmastossa maito pilaantuu todella nopeasti. Ja herkulliset kuorimattomat hedelmät on joko huuhdeltu siinä samassa parasiitteja täynnä olevassa hanavedessä, tai sitten ne ei ole lainkaan huuhdeltu.

Tämän jälkeen suuntaat varmasti lähimpään kalliiseen ilmastoituun turistiravintolaan. Huono idea. Näissä käytetään nimittäin samoja raaka-aineita, ja hygienia ei ole muutenkaan parempi. Tämän lisäksi ravintola joka on tarkoittu pääosin turisteille valmistavat usein ruoan valmiiksi ja antavat sen seistä jossain odottamassa asiakasta.

Mikä neuvoksi? Tässä pari vinkkiä, joskin et koskaan ole sataprosenttisesti turvassa ruokamyrkytykseltä.


 * Valitse suosittu ravintola tai kioski. Paljon (paikallisia) asiakkaita tarkoittaa ettei ruoka seiso tuntikausia, ja useimmiten myös että ruoka on maistuvaa ja hinta kohdallaan.
 * Valitse ruokia joita valmistetaan vasta tilattaessa. Ruoat kuten paistettu riisi ja paistetut nuudelit ovat suosittuja troppisissa maissa juuri tämän takia. Sen sijaan buffetit voivat olla halpoja, mutta usein erittäin vaarallisia vatsalle.
 * Valitse ruokia joita pidetään jatkuvasti kuumina kuten lämpimiä juomia ja keittoja. Vahvat curryt ja vastaavat ovat tavallisesti OK, koska oikein vahvat mausteet tappavat bakteereja. Tosin vahvat mausteet voivat saada vatsasi sekaisin ilman bakteereitakin. Matkailijan kannattaa suosiolla jättää vahvasti maustetut ruoat väliin ainakin esimmäisinä päivinä.
 * Vältä lihaa, kalaa ja varsinkin mereneläviä; tällaiset tuotteet ovat monesti ostettu epähygienisistä ulkoilmamarkkinoilta ja pöpöjen riski on näin vieläkin korkeampi. Raa'an tai puoliraa'an lihan syönti on vielä vaarallisempaa, koska niissä voi vielä esiintyä trikiinejä. Grillattu lihapalat ja kanat ovat valmistettu etukäteen, kuka tietää kuinka kauan etukäteen?
 * Juo vain avaamattomista pulloista ja purkeista ja tarkista sinetti ennen avaamista. Älä anna tarjoilijan kaataa juoman valmiiksi keittiössä, koska silloin et koskaan voi tietää varmuudella mitä lasissasi on. Juuri tämän takia paremmissa ravintoloissa tarjoilija avaa pullon pöydässä edessäsi.
 * Keitä maito ennen juomista tai käytä pulverimaitoa.

Hyvä uutinen on että parin päivän päästä vatsasi on tottunut paikalliseen bakteerikantaan, jolloin riski sairastua pienenee. Huonot uutiset ovat että pelkästään kärpänen väärässä paikassa väärään aikaan voi tehdä tyhjäksi kaikki varotoimenpiteesi ja jos oleskelet kolmannen maailman maassa pidemmän aikaa, ruokamyrkytys iskee ennemmin tai myöhemmin.

Hoida
Pelkkä ripuli ei vielä tarkoita että sinulla on ruokamyrkytys, mutta jos sen lisäksi


 * tunnet väsymystä
 * sinulla on kuume
 * oksennat

...niin, tuota, luet oikeaa artikkelia. Ensimmäisenä vaikeimmista ongelmista kannattaa hankkiutua eroon: mene vessaan ja oksenna niin että vatsasi tyhjenee. Tämä on paras tapa päästää eroon bakteereilta. Sen jälkeen pese suu ja hampaat, juo vähän vettä ja mene nukkumaan. Seuraavana päivänä tuntuu jo paremmalta. Mutta jos...


 * oksennat enemmän kuin kahden päivän ajan, tai
 * ulosteessa on verta, tai
 * palelet kuumeen lisäksi, tai
 * kipu pahenee, tai
 * saat muunlaisia oireita

...sinulla voi olla jotain vakavampaa ja sinun tulisi ehdottomasti käydä lääkärissä. Älä ota mitään riskejä.

Juo
Tärkeintä ruokamyrkytyksen yhteydessä on se, että muistaa juoda riitävästi. Jokainen kerta kuin tyhjennät vatsasi jollakin tavalla hukkaat nestettä, ja jos kehosssasi on liian vähän vettä oireet pahenevat. Tärkeä aikainen oire on jano, sen jälkeen seuraa päänsärky, virtsaamisvaikeudet, alhainen verenpaine ja lopulta näköharhat- ja vaikeudet. Mitä vähemmän nestettä kehossasi on, sitä tummemmaksi virtsasi muuttuu.

Juo vettä ja juo sitä paljon. Jos olet hukannut paljon vettä tarvitset mahdollisesti myös elektrolyyttejä. Silloin sinun kannattaa tehdä seuraavanlaista juomaa:


 * 1 litraan vettä (keitettynä tai pullosta) sekoitetaan:
 * 8 tl sokeria;
 * 1 tl suolaa; ja
 * (halutessasi) puoli kuppia appelsiinimehua tai banaanisosetta joka antaa makua ja natriumia.

Apteekeissa myydään re-hydraatio liuoksia jotka ovat pääsääntöisesti samaa tavaraa kuin yllä olevassa reseptissä.

Vaihtoehto on "Saudi champagne", 50-50 sekoitus mineraalivettä ja omenamehua. Pienempään nestehukkaan auttaa myös laimennettua sokeroitua teetä, soodavettä ja erilaisia hedelmämehuja. Juo lasillisen tai kaksi tunnissa siihen asti että neste pysyy kehossasi välttääksesi nestehukkaa. Juomien pitäisi olla huoneenlämpöisiä, ei liian kylmiä tai kuumia.

Vältä koffeiinipitoisia juomia ja alkoholia.

Oksennusvaiheessa kannattaa juoda vettä hitaasti, älä tyhjennä lasia kerralla. Aloita juominen noin puoli tuntia jokaisen oksennusepisodin jälkeen.

Syö
Seuraavien päivien aikana, ruokahalusi on ehkä kateissa. Älä pakota itsesi syömään. Syö vatsaystävällisiä ruokia kuten riisiä, puuroa, keksejä ja leipää. Mutta pidä mielessä että ruokit myös vatsassasi olevia bakteereja, joten lopeta syöminen jos tavaraa alkaa tulla ulos ylä- tai alakautta. Syö vähän kerrallaan ja vältä maitotuotteita ja öljypitoisia tuotteita.

Lievissä tapauksissa jugurtti voi auttaa, mutta vakavissa tapauksissa se voi jopa pahentaa pahoinvointia.

Lääkitse
ÄLÄ käytä mitään ripuli- tai oksennuksenvastaista lääkettä ruokamyrkytyksen yhteydessä - jos et saa bakteereja mahdollisimman nopeasti kehostasi ulos niin seuraukset voivat olla todella vakavia. Pahoissa ruokamyrkytystapauksissa lääkäri voi määrätä antibiootteja, mutta nämä eivät aina ole tarpeen. Älä käytä aspiriinia jos vatsasi jo on valmiiksi sekaisin.

Hoida muita
Jos matkakumppanisi on sairastunut, paras asia mitä voit tehdä on antaa vettä ja rehydraatioliuosta ja mahdollisesti siivota jälkiä. Huuhtele heti kädet kuumalla vedellä ja saippualla kun olet siivonnut jälkiä, koskenut potilaaseen tai hänen vaatteisiin ja tietenkin ennen kun itse syöt.

Lapset ja vanhukset sekä jo ennestään sairaat ovat erityisen alttiita nestehukalle ripulin yhdessä. Vauvojen tapauksessa, käy heti lääkärissä.

Älä jaa
Jos olet sairastunut, älä koske ruokatavaroihin jotka on toisille tarkoitettu välttääksesi tartunnan levittämistä. Tämä pätee vielä kaksi päivää sen jälkeen kuin oireet ovat loppuneet. Sen lisäksi pese kädet lämpimällä vedellä ja saippualla aina ennen aterioita ja vessan käytön jälkeen.

Jos vain on mahdollista, käytä toista vessaa kuin muut. Jos se ei ole mahdollista ja muut joutuvat käyttämään samaa vessaa, desinfioi pönttö aina käytön jälkeen.

Jotkut ruokaan liittyvät taudit leviävät ryhmän sisällä varsinkin jos ryhmä aterioi yhdessä. Matkustaessasi suljetussa ryhmässä kuten risteilyllä kannattaa tiedottaa ryhmän johtajille tai lääkintähenkilökunnalle heti kun sairastut jotta he voivat ryhtyä toimenpiteisiin tartunnan leviämisen välttämiseksi.

Vakavampia tauteja
Pahimmassa tapauksessa ruokamyrkytys voi muuttua (tai on) jotain vakavampaa. Jos sinulla on syytä epäillä että sinulla on joku alla luetelloista taudeista, käy heti lääkärillä koska nämä taudit vaativat sairaalahoitoa.

Kolera
Kolera on ripulin äärimmäinen muoto jonka aiheuttaa Vibrio cholerae -bakteeri. Koleeraan sairastuneen ulosteessa on usein valkoisia täpliä, ja iho voi tummentua. Tauti voi aiheuttaa jopa 20 litran nesteenmenetyksen päivässä. Ilman hoitoa voit kuolla jopa vuorokauden sisällä mutta jos juot riittävästi riski kuolla on alle 1%. Tauti esiintyy etenkin Intiassa ja usein epidemiana.

Koleraa vastaan on rokote, mutta se ei ole kovin tehokas. Tablettejakin on olemassa mutta nekään eivät tarja sataprosenttista suojaa.

Punatauti
Punatauti tai dysenteria aiheuttaa vakavaa ripulia jossa ulosteessa on verta, ja usein siiheen liittyy kuumetta ja vatsakipua. Esiintyy etupäässä troppisissa maissa ja liittyy lähes aina huonoon hygieniatasoon. Tauti tappaa ihmisiä kolmannessa maassa mutta voidaan hoitaa modernien lääkkeiden avulla. Taudista on kaksi variaatiota: Shigella dysenteriae-bakteerin aiheuttaama punatauti joka puhkeaa 12-50 tuntia tartunnan jälkeen, entamoeba histolytica-alkueläimen aiheuttama punatauti voi puhjeta vasta viikkojen kuluttua tartunnasta.

Punatauti on mahdollista varmistaa testillä mutta tarkka määritelmä siitä onko kyseessä bakteeri- tai alkueläimen aiheuttama tauti kestää 48 tuntia, joka takia potilaalle annetaan lääkitys molempiin. Sairaalahoito tarvitaan vain tapauksessa jossa nestehukka on huomattava. Tauti tarttuu helposti potilaan ulosteen kautta, joten kädet tulee pestä usein ja huolellisesti.

Gastroenteriitti
Tunnetaan myös mahasuolentulehduksena, ja on viruksen aiheuttama veden välityksellä tarttuva tauti. Oireet ovat ripulin lisäksi vatsakivut. Gastroenteriitiä voivat aiheuttaa mm. rotavirukset, norovirukset, adenovirukset, sapovirukset ja astrovirukset. Pääsääntöinen hoitomenetelmä on veden juonti – tauti poistuu useimmiten itsestään. Antibiootit eivät tehoa, mutta niitä voidaan käyttää ääritapauksissa komplikaatioiden ehkäisemiseen.

Giardaasi
Giardaasi tunnetaan myös majavakuumeena ja aiheuttaa voimakasta ripulia, ilmavaivoja ja oksennusta, ja puhkeaa noin viikon päästä tartunnan jälkeen. Joissakin tapauksissa tauti ei puhkea lainkaan. Tauti leviää vedessä elävän Giardia lamblia-alkueläimen kautta. Giardiatartuntaa on esiintynyt muun muassa Pietarissa.

Lavantauti
Puhkeaa hitaasti ja oireena ovat korkea kuume (40&deg;C) ja raju hikoilu sekä väsymys. Aiheuttajana on Salmonellabakteeri ja tauti todetaan veri- tai ulostekokeella. Lavantautia vastaan on olemassa rokote ja puhjennut tauti voi hoitaa antibioteilla. Kokonaan ilman hoitoa lavantauti on jopa kuukauden kestoinen ja silloin riski kuolla tautiin on 10-30%.

Food poisoning